== Kaperbrevet ==
Sørøveri mod færøske bygder gjorde også livet vanskeligt for færingerne. Den første sommer, Magnus Heinason havde ansvar for handelen, i [[1579]], skete det, at [[Tórshavn]] blev plyndret af en skotsk Pirat ved navn Klerck, og hele handelens varebeholdning samt uerstattelige historiske dokumenter gik tabt. I november 1579 tilbød Magnus Heinason sin tjeneste til Frederik 2. og fik kongeligt kaperbrev, til at angribe sørøvere. Samtidig skulle han opbringe de skibe der sejlede nord om Norge for at handle med Rusland, da disse krænkede kronens toldrettigheder og begrænsede Øresundstolden. Magnus Heinason klarede at sætte en stopper for de mange plyndringer, og han blev beundret som en helt af befolkningen på Færøerne. Han gik derpå i gang med at bygge forsvarsanlægget [[Skansin (Tórshavn)|Skansin]] i Tórshavn (dette kan i udbygget stand fortsat ses ved Eystaravág i Tórshavn). Mens han var optaget af at lede byggeriet, sejlede et tysk smuglerskib rundt om øerne og handlede med befolkningen. Dermed mistede kronen indtægter, og rente-mester [[Christoffer Valkendorf]] fik presset igennem, at Heinason måtte afgive eneretten til handel.
Personbillede_savnes Jura Historie Død Kriminalitet